Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ukusokolola 11:1-19
11 Kabili ampeele itete lyapala inkonto,+ no kutila: “Ima, upime itempele+ lya kwa Lesa, ne ciipailo na balepepelamo.2 Lelo ulubansa ululi ku nse+ ye tempele, lwena ulupoose ku nse wilupima iyo, pantu nalupeelwa ku bena fyalo,+ na bo bakanyantaula umusumba+ wa mushilo imyeshi amakumi yane na ibili (42).+3 Kabili nkalenga inte shandi shibili+ ukusesema+ inshiku ikana limo ne myanda ibili na makumi mutanda (1,260) ninshi nabafwala insamu.”*+4 Aba e miolife ibili+ kabili e fya kutekapo+ inyali fibili kabili ifyaiminina ku cinso ca kwa Shikulu we sonde.+5 Kabili ngo muntu afwaya ukubacita icabipa, umulilo ulafuma mu tunwa twabo no koca abalwani babo;+ kabili umuntu uwafwaya ukubacita icabipa, e fyo akulaipaiwa ifi fine.6 Mu nshiku sha kusesema kwabo, bena balikwata amaka ya kwisala umuulu+ ne mfula yafilwa ukuloka,+ kabili balikwata na maka ya kwalula amenshi ukuba umulopa+ kabili balikwata amaka ya kuleta icinkunka ca musango onse pe sonde lyonse ilyo bafwaya.7 Kabili ilyo bakapwisha ubunte bwabo, iciswango icikafuma mu cilindi cabula impela+ cikalwa na bo, cikabacimfya no kubepaya.+8 Ne fitumbi fyabo fikaba mu musebo ukalamba uwa mu musumba ukalamba uwitwa mu manshoko ati Sodomu+ na Egupti, umo bapoopele na Shikulwibo.+9 Na bantu na bantu ne mitundu ne ndimi ne nko+ bakatamba ifitumbi fyabo inshiku shitatu na hafu,+ kabili tabakasuminishe ukuti ifitumbi fyabo fibikwe mu nshiishi.10 Kabili abaikala pe sonde bakasekelela+ pali bena no kusansamuka, kabili bakapeeleshanya ifya bupe,+ pa mulandu wa kuti aba bakasesema babili balicushishe nga nshi abaikala pe sonde.11 Kabili pa numa ya nshiku+ shitatu na hafu amaka ya bumi ukufuma kuli Lesa yaingile muli bena,+ kabili baliminine, no mwenso ukalamba waikete abalebatamba.12 E lyo baumfwile ishiwi+ ilikalamba mu muulu lilebeba ati: “Nineni, mwise kuno.”+ Na bo baile mu muulu mwi kumbi, ninshi na balwani babo balemonako.13 Kabili muli ilya nshita kwaponene icinkukuma icikalamba, ne ciputulwa cimo ica pa fiputulwa ikumi (10)+ ifya musumba caliwile; na bantu amakana cinelubali (7,000) balipaiwe ku cinkukuma, na basheleko balitiinine no kucindika Lesa wa mu muulu.+14 Ubucushi+ bwa cibili nabupita. Moneni! Ubucushi bwa citatu buleisa bwangu.15 Na malaika uwalenga cinelubali (7) alishishe ipenga+ lyakwe. E lyo kwaumfwikike amashiwi ayakalamba mu muulu, ayati: “Ubufumu bwa calo nomba bwaba bufumu bwa kwa Shikulwifwe+ no bwa kwa Kristu+ wakwe, kabili akateka umuyayaya.”+16 Kabili abakalamba amakumi yabili na bane (24)+ abaikele pa fipuna fyabo ifya bufumu ku cinso ca kwa Lesa bawile ubukupeme+ no kupepa Lesa,+17 abati: “Twamutootela,+ mwe Yehova Lesa, Uwa Maka Yonse,+ uwabako+ kabili uwaliko, pantu namubuula amaka+ yenu ayakalamba no kutendeka ukuteka.+18 Nomba inko shena shakalipa, no bukali bwenu bwaisa, ne nshita ya kupingula abafwa yafika, ne ya kupeela icilambu+ ku basha benu bakasesema+ na ku ba mushilo na ku batiina ishina lyenu, abantu yaweyawe na bashimucindikwa,+ ne ya konaula+ abaleonaula isonde.”+19 Kabili itempele lya kwa Lesa, ilyaba mu muulu+ lyaliswike, ne cipao+ ca cipangano cakwe calimoneke mwi tempele.+ E lyo kwali ukubyata kwa nkuba, ifibulukutu na mashiwi, ne cinkukuma ne mfula ya mabwe iikalamba.
Amafutunoti
^ Abantu balefwala “insamu” nga baleloosha nelyo nga bali no bulanda.
bem_Latn bem_Latn bem_Latn bem_Latn bem_Latn bem_Latn